**POTVARKIS**

**dėl vaiko minimalios ir vidutinės priežiūros priemonių, auklėjamojo poveikio priemonės įgyvendinimo KAUNO RAJONO savivaldybėje organizavimo, koordinavimo ir kontrolės tvarkos aprašo PAtvirtinimo**

2023 m. gegužės d. Nr. MP-

Kaunas

Vadovaudamasis Respublikos vaiko minimalios ir vidutinės priežiūros įstatymo 28 straipsnio 1 punktu, Lietuvos Respublikos švietimo įstatymo 58 straipsnio 2 dalies 3 punktu, Vaiko minimalios ir vidutinės priežiūros priemonių ar auklėjamojo poveikio priemonės įgyvendinimo savivaldybėje organizavimo, koordinavimo ir kontrolės rekomendacijomis, patvirtintomis Lietuvos Respublikos švietimo ir mokslo ministro 2017 m. liepos 5 d. įsakymu Nr. V-555 „Dėl Vaiko minimalios ir vidutinės priežiūros priemonių ar auklėjamojo poveikio priemonės įgyvendinimo savivaldybėje organizavimo, koordinavimo ir kontrolės rekomendacijų patvirtinimo“, 37 punktu:

Tvirtinu Vaiko minimalios ir vidutinės priežiūros priemonių, auklėjamojo poveikio priemonės įgyvendinimo Kauno rajono savivaldybėje organizavimo, koordinavimo ir kontrolės tvarkos aprašą (pridedama).

Savivaldybės meras Valerijus Makūnas

Parengė

Liana Daukantė

2023-05-16

PATVIRTINTA

Kauno rajono savivaldybės mero

2023 m. gegužės d. potvarkiu Nr. MP-

**vaiko minimalios ir vidutinės priežiūros priemonių, auklėjamojo poveikio priemonės įgyvendinimo KAUNO RAJONO savivaldybėje organizavimo, koordinavimo ir kontrolės tvarkos aprašas**

**I SKYRIUS**

**BENDROSIOS NUOSTATOS**

1. Vaiko minimalios ir vidutinės priežiūros priemonių, auklėjamojo poveikio priemonės įgyvendinimo Kauno rajono savivaldybėje (toliau – Savivaldybėje) organizavimo, koordinavimo ir kontrolės tvarkos aprašas (toliau – Aprašas) nustato vaiko minimalios priežiūros priemonių (toliau – MPP), vaiko vidutinės priežiūros priemonės (toliau – VPP), auklėjamojo poveikio priemonės (toliau – APP) įgyvendinimo ypatumus Savivaldybėje, koordinuotai teikiamų paslaugų ir kitos pagalbos vaikui ir vaiko atstovams pagal įstatymą (toliau – KTP) (toliau kartu – Priemonės) teikimą, kai vaikui skiriamos, pratęsiamos ar pakeičiamos, baigiasi ar nutraukiamos Priemonės.

2. Aprašas skirtas Savivaldybės administracijai, Savivaldybės administracijos Vaiko gerovės komisijai (toliau – VGK), tarpinstitucinio bendradarbiavimo koordinatoriui (toliau – TBK), Savivaldybės mero paskirtoms švietimo pagalbos ar socialines paslaugas teikiančioms institucijoms, įstaigoms ar organizacijoms vykdyti Priemones (toliau – Teikėjai), Teikėjų paskirtiems specialistams Priemonėms vykdyti (toliau – Atsakingi asmenys), Teikėjų vykdomas Priemones koordinuojančioms institucijoms, įstaigoms ar organizacijoms (toliau – Koordinuojanti institucija), Koordinuojančios institucijos paskirtiems specialistams, bendradarbiaujantiems su Atsakingais asmenimis, vaiku ir vaiko atstovais pagal įstatymą ir rengiantiems individualius Priemonių vykdymo ir pagalbos planus (toliau – Planas) ir koordinuojantiems Priemonių įgyvendinimą (toliau – Atvejo vadybininkas).

3. Vaikams, kuriems skirta APP Lietuvos Respublikos baudžiamajame kodekse nustatytais atvejais, Aprašo nuostatos taikomos tiek, kiek jos neprieštarauja Lietuvos Respublikos baudžiamajam kodeksui ir Lietuvos Respublikos baudžiamojo proceso kodeksui.

4. Apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme, Lietuvos Respublikos vaiko teisių apsaugos pagrindų įstatyme, Lietuvos Respublikos vaiko minimalios ir vidutinės priežiūros įstatyme (toliau – Įstatymas).

**II SKYRIUS**

**VAIKO MINIMALIOS PRIEŽIŪROS PRIEMONIŲ ĮGYVENDINIMAS SAVIVALDYBĖJE**

5. VGK, priėmusi sprendimą teikti siūlymą skirti, pratęsti, pakeisti ar panaikinti MPP, kartu priima siūlymą dėl KTP skyrimo ir numato šių priemonių galimus Teikėjus, Atsakingus asmenis ir Koordinuojančią instituciją.

6. VGK parengtas siūlymas ir kita su siūlymu susijusi nagrinėjimo medžiaga (pateikta pagal Tvarkos aprašo 1 priedą) TBK pateikiami Savivaldybės merui.

7. Savivaldybės meras, priimdamas VGK siūlymą skirti vaikui MPP, kartu skiria ir KTP. Šioms priemonėms suderinti, parengti, vykdyti Savivaldybės meras paskiria Koordinuojančią instituciją, kurios vadovas, gavęs sprendimą koordinuoti MPP ir KTP vykdymą, ne vėliau kaip kitą darbo dieną skiria Atvejo vadybininką.

8. Atvejo vadybininkas, gavęs tiesioginio vadovo pavedimą, per 5 darbo dienas organizuoja bendrą susitikimą su vaiku, vaiko atstovais pagal įstatymą, Teikėjais, Atsakingais asmenimis, aptarti vaiko, vaiko atstovų pagal įstatymą poreikius, jų tenkinimo galimybes, susitarti dėl MPP ir KTP organizavimo (laiko, vietos, mobilumo ir kt.) ir pagal Aprašo 2 priedą parengia Planą, kuriame nurodomi MPP ir KTP teikimo tikslai, siektini rezultatai, priemonės jiems pasiekti, Atsakingi asmenys ir Plano įgyvendinimo trukmė, jo veiksmingumo vertinimo etapai, būdai.

9. Vaikas ir jo atstovai pagal įstatymą pasirašytinai supažindinami su paskirtųvaiko MPPvykdymo tvarka, šių priemoniųnevykdymo ar netinkamo vykdymo pasekmėmis, individualiu vaiko minimalios priežiūros vykdymo planu, jų teisėmis ir pareigomis MPPvykdymo metu (pateikta pagal Aprašo 3 ir 4 priedus).

10. MPP ir KTP tikslas – padėti vaikui keisti nepageidaujamą elgesį, ugdyti prasmingo individualaus ir visuomeninio gyvenimo įgūdžius ir padėti formuoti socialiai priimtiną elgesį, įgaliojant vaiko atstovus pagal įstatymą padėti savo vaikui ir sudaryti palankias sąlygas vaiko ir šeimos gerovei.

11. Vaiko nuomonės išklausymas, jo požiūris, įsipareigojimai ir motyvacija yra svarbi MPP ir KTP įgyvendinimo veiksmingumo prielaida. Tai numato Įstatymo 4 straipsnio 2 punkte įtvirtintas vaiko dalyvavimo priimant su juo susijusius sprendimus principas. Įstatymo 12 straipsnio 6 dalyje įtvirtinta, kad VGK posėdyje turi būti išklausoma ir įvertinama vaiko nuomonė. Asmenų, turinčių didelių ir labai didelių specialiųjų ugdymosi poreikių iki 21 metų, nuomonę išklauso ir išvadą dėl MPP jiems skyrimo, pratęsimo ar panaikinimo teikia VGK įgaliotas asmuo.

12. Svarstant MPP ir KTP parinkimą identifikuojamos vaiko nepageidaujamo elgesio priežastys, parenkamos bei taikomos priemonės, nukreiptos į apsauginių veiksnių stiprinimą ir rizikos veiksnių įtakos mažinimą, vaiko atstovų pagal įstatymą įgalinimą padėti savo vaikui.

13. Svarstant MPP ir KTP parinkimą įvertinama:

13.1. vaiko amžius ir branda, psichikos ir fizinės savybės, gebėjimai, turimi socialiniai įgūdžiai, poreikiai, interesai, vaiko galios ir sunkumai;

13.2. šeimos gyvenimo sąlygos, tėvystės įgūdžiai, paslaugų gavimas, kiti socialinės rizikos veiksniai ar aplinkybės;

13.3. vaiko mokymasis, santykiai su bendraamžiais, suaugusiais asmenims bei galima jų įtaka vaiko elgesiui;

13.4. MPP ir KTP vykdymo laikas (mokymosi ar atostogų metas, vaiko atstovų pagal įstatymą planuojamas kartu praleisti laikas, kiti svarbūs įvykiai).

14. Informacija apie vaiką, rekomenduojama nagrinėti svarstant MPP, KTP skyrimą, pateikiama Aprašo 1 priede.

15. MPP ir KTP taikymas:

15.1. lankytis pas specialistą. Tikslas – teikti vaiko poreikius atitinkančią švietimo pagalbą, socialines, sveikatos priežiūros ar kitas paslaugas. Teikėjai ir atsakingi asmenys – švietimo pagalbos specialistas (psichologas, socialinis pedagogas, specialusis pedagogas ar kitas specialistas), sveikatos priežiūros specialistas (gydytojas psichiatras, vaikų ir paauglių psichiatras, psichoterapeutas, psichologas, psichikos sveikatos specialistas, visuomenės sveikatos priežiūros specialistas ar kitas specialistas), socialinių paslaugų teikėjas, kiti pagalbą ir paslaugas teikiantys specialistai;

15.2. lankyti vaikų dienos centrą ar kitą švietimo, kultūros, sporto, socialines ar kitas paslaugas teikiančią arba darbinę veiklą bendruomenėje vykdančią įstaigą ar organizaciją, tarp jų – nevyriausybinę organizaciją, kaip ji apibrėžta Lietuvos Respublikos nevyriausybinių organizacijų plėtros įstatyme, orientuojantis į vaiko pažinimo, ugdymosi, saviraiškos poreikių tenkinimą, ugdant ir plėtojant jo bendrąsias kompetencijas, užtikrinant prasmingą, aktyvų dalyvavimą vietos bendruomenėje, kurių teikėjai gali būti valstybinės ar nevalstybinės įstaigos, nevyriausybinės organizacijose, kiti švietimo teikėjai;

15.3. tęsti mokymąsi toje pačioje ar kitoje bendrojo ugdymo mokykloje arba profesinio mokymo įstaigoje pagal privalomojo švietimo programas ar keisti mokyklą, kurioje susiklostė nepalanki situacija bei santykiai ir toks sprendimas yra būtinas siekiant sugrąžinti vaiką į mokyklą, atkurti jo mokymosi motyvaciją, padėti jam tapti visaverčiu mokyklos bendruomenės nariu ir užkirsti kelią ankstyvam pasitraukimui iš švietimo sistemos. Teikėjai – bendrojo ugdymo mokyklos ar profesinio mokymo įstaigos;

15.4. dalyvauti sporto, menų ar kitoje terapijoje, konkrečiose valstybės, savivaldybių institucijų, įstaigų, įmonių, organizacijų ir nevyriausybinių organizacijų vykdomose neformaliojo vaikų švietimo, elgesio keitimo, socialinio ugdymo, prevencijos programose, kuriomis siekiama įgyvendinti Įstatymo tikslus ir teigiamai veikti vaiko elgesį, ugdyti vaiko socialines ir emocines kompetencijas, didinti socialinį sąmoningumą, ugdyti gebėjimą kurti bendravimu ir bendradarbiavimu grįstus santykius, atsispirti socialiniam spaudimui, mokyti kritiškai mąstyti ir vertinti situaciją, priimti atsakingus sprendimus, ir skiriama tais atvejais, kai yra galimybė vaikui pasiūlyti dalyvauti programoje, kurią sudaro sistemingų priemonių visuma, orientuota į vaiko asmenybės stiprinimą. Teikėjai – valstybės, savivaldybių institucijos, įstaigos, įmonės, nevyriausybinės organizacijos, kiti švietimo teikėjai, kurie vykdo tokias programas;

15.5. gydytis psichikos ir elgesio sutrikimus dėl psichoaktyviųjų medžiagų vartojimo, patologinį potraukį azartiniams lošimams, kitus įpročių ir potraukių sutrikimus, skiriama vaikams, kurie turi psichologinį potraukį vartoti psichoaktyviąsias medžiagas, turi organizmo funkcinės veiklos pakitimus ar socialinę priklausomybę, vaikui skiriama tais atvejais, kai vaikas yra motyvuotas, vaikas ir vaiko atstovai pagal įstatymą sutinka dėl gydymo įstatymų nustatyta tvarka. Teikėjai – ambulatorines ir stacionarias sveikatos priežiūros paslaugas, psichologinės socialinės reabilitacijos paslaugas vaikams, turintiems atitinkamą priklausomybę, patologinį potraukį, teikiantys pirminės psichikos sveikatos centrai ir vaikų ir paauglių psichiatrijos paslaugas teikiančios ambulatorinės ir stacionarinės (priklausomybių ligų centrai ir vaikų ir paauglių psichiatrijos skyriai) asmens sveikatos priežiūros įstaigos;

15.6. dalyvauti tarpininkavimo (mediacijos) procese, skiriama taikiam konflikto tarp vaiko ir kito asmens sprendimui, esant abiejų konflikto šalių laisvam sutikimui, jiems suteikus visapusišką informaciją apie jų teises, pareigas, tarpininkavimo (mediacijos) proceso turinį, šalių priimamo sprendimo pasekmes ir pan., tikslu – ugdyti vaiko atsakomybę už savo veiksmus, skatinti aktyvų dalyvavimą sprendžiant savo veiksmais sukeltų padarinių sureguliavimo klausimus, išspręsti konfliktą. Teikėjai – bendrojo ugdymo mokyklos, profesinio mokymo įstaigos ar kitos įstaigos, organizacijos, kuriose dirba tam parengti asmenys, nešališki tarpininkavimo (mediacijos) šalims;

15.7. atlikti bendruomenei arba švietimo ar kitai įstaigai, ar institucijai naudingą veiklą, skatinant socialiai prasmingą veiklą, ugdant gyvenimo įgūdžius, savarankiškumą, padedant integruotis į bendruomenę bei kurti pozityvius santykius su kitais. Vaikui skiriama nesudėtinga, jo brandą, amžių, fizines ir psichines savybes atitinkanti, nekelianti pavojaus sveikatai ir vystymuisi veikla, kuriai atlikti nereikalingas specialus pasirengimas. Teikėjai – vietos bendruomenė, švietimo, sveikatos priežiūros, globos, rūpybos ir kitos valstybinės ar nevalstybinės įstaigos ar organizacijos, kurios gali sudaryti tinkamas ir saugias sąlygas vaikui, laisvu nuo mokymosi laiku;

15.8. kitos KTP, kurios stiprintų šeimos narių ryšius, pasitikėjimą vienas kitu ir įgalintų juos spręsti kylančias problemas, rasti pagalbą.

16. Karantino, ekstremaliosios situacijos, ekstremaliojo įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei laikotarpiu ar esant aplinkybėms, keliančioms pavojų darbuotojų, vaikų sveikatai ar gyvybei, MPP ir KTP pagal galimybę įgyvendinamos nuotoliniu ir (ar) mišriu būdu.

17. Parenkant Atvejo vadybininką, svarbu atsižvelgti į jo kompetenciją, esamą santykį su vaiku bei vaiko atstovais pagal įstatymą, vaiko gyvenamąją vietą, vaiko ir vaiko atstovų pagal įstatymą nuomonę, kitas reikšmingas aplinkybes.

**III SKYRIUS**

**VAIKO VIDUTINĖS PRIEŽIŪROS PRIEMONIŲ AR auklėjamojo poveikio priemonės ĮGYVENDINIMAS SAVIVALDYBĖJE**

18. Savivaldybės meras, priimdamas sprendimą dėl VPP ar gavęs įsiteisėjusį teismo nuosprendį dėl APP vaikui skyrimo, kartu skiria KTP, Teikėjus, Koordinuojančią instituciją.

19. Savivaldybės mero paskirtos Koordinuojančios institucijos vadovas, gavęs sprendimą koordinuoti VPP ar APP ir KTP, skiria Atvejo vadybininką.

20. Atvejo vadybininkas, gavęs tiesioginio vadovo pavedimą:

20.1. pristato vaiką į vaikų socializacijos centrą (toliau – Centras);

20.2. bendradarbiauja su Centru, vykdančiu vaikui VPP;

20.3. organizuoja bendrus susitikimus su vaiko atstovais pagal įstatymą, aptaria jų poreikius, jų tenkinimo galimybes, susitaria dėl KTP organizavimo (laiko, vietos, mobilumo ir kt.);

20.4. rengia planą kartu su Centro atvejo vadybininku, Atsakingais asmenimis, vaiko atstovais pagal įstatymą. Plane nurodomi VPP ar APP ir KTP teikimo tikslai, siektini rezultatai, priemonės jiems pasiekti, Teikėjai, Atsakingi asmenys, Plano įgyvendinimo trukmė, jo vertinimo etapai, būdai;

20.5. vykdo VPP ar APP įgyvendinimo stebėseną;

20.6. dalyvauja rengiant Planą Centre, jį derina su KTP;

20.7. renka, analizuoja ir vertina Centro pateiktą informaciją apie VPP ar APP vykdymo eigą, rezultatus ir veiksmingumą, konsultuoja ir teikia rekomendacijas įgyvendinant VPP, APP ir KTP dalyvaujantiems Atsakingiems asmenims;

20.8. renka ir analizuoja informaciją apie VPP ir KTP vykdymo įgyvendinimą, vertina pagalbos priemonių veiksmingumą, derina visų šiame procese dalyvaujančių Atsakingų asmenų tarpusavio veiksmus;

20.9. gavęs iš Centro informaciją, numatytą Įstatymo 21 straipsnio 3 dalies 13 punkte, organizuoja susitikimą su vaiku, vaiko atstovais pagal įstatymą, Teikėjais, Atsakingais asmenimis ir kitais suinteresuotais asmenimis, galinčiais padėti vaikui integruotis, ir kartu su jais parengia vaiko socialinės integracijos planą. Vaiko socialinės integracijos plane nustatomi socialinės integracijos tikslai, uždaviniai, priemonės ir jų vykdytojai, laukiami rezultatai, terminai;

20.10. koordinuodamas socialinės integracijos plano įgyvendinimą, stebi ir kontroliuoja jo vykdymą, periodiškai organizuoja susitikimus su vaiku, jo atstovais pagal įstatymą, socialinės integracijos plano priemones vykdančiais asmenimis, aptaria vykdymo rezultatus, esant poreikiui, inicijuoja reikalingų paslaugų ar pagalbos vaikui ir vaiko atstovams pagal įstatymą teikimą Savivaldybėje, bendradarbiauja ir, pasibaigus Plane numatytam terminui, ne vėliau kaip per mėnesį atsiskaito TBK.

**IV SKYRIUS**

**KOORDINUOTAI TEIKIAMŲ PASLAUGŲ TEIKIMAS, KAI VAIKUI PRATĘSIAMOS AR PAKEIČIAMOS, BAIGIASI AR NUTRAUKIAMOS VAIKO MINIMALIOS PRIEŽIŪROS PRIEMONĖS, VIDUTINĖS PRIEŽIŪROS PRIEMONĖS AR auklėjamojo poveikio priemonės**

21. Pratęsus ar pakeitus MPP ar VPP – tęsiamos ar keičiamos ir KTP, vadovaujantis Aprašo II ir III skyriais.

22. Kai vaikui baigiasi ar nutraukiamas MPP vykdymo terminas, vaikui ir vaiko atstovams pagal įstatymą gali būti teikiamos KTP ar vaikui teikiamos pavienės švietimo, socialinės ar sveikatos priežiūros paslaugos, vadovaujantis VGK parengtu siūlymu ir savivaldybės mero sprendimu.

23. Kai vaikui baigiasi ar nutraukiamas VPP vykdymo terminas, vaikui ir vaiko atstovams pagal įstatymą turi būti teikiamos KTP pagal Lietuvos Respublikos švietimo, mokslo ir sporto ministro, Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro nustatytą tvarką.

24. Kai KTP yra neveiksmingos:

24.1. Atvejo vadybininkas kreipiasi į TBK dėl Priemonių ir (ar) jų Teikėjų keitimo, Plano keitimo (klausimus svarsto VGK);

24.2. vaiko tėvams ar turimam vieninteliam iš tėvų, Atvejo vadybininkas informuoja TBK ir sprendžiamas klausimas dėl vaiko globos (rūpybos) nustatymo pagrindų atsiradimo, pagal tėvų deklaruotą gyvenamąją vietą, o kai jos nėra, pagal tėvų gyvenamąją vietą valstybinės vaiko teisių apsaugos institucijos nurodymu Savivaldybės meras vaikui nustato vaiko laikinąją globą (rūpybą). Vaiko laikinosios globos (rūpybos) nustatymas ir priežiūra organizuojami vadovaujantis Lietuvos Respublikos civiliniu kodeksu ir kitais laikinosios globos (rūpybos) organizavimą reglamentuojančiais teisės aktais;

24.3. vaikų globos įstaigai, TBK, gavęs informaciją iš Atvejo vadybininko, informuoja Savivaldybės administracijos direktorių dėl šių priemonių: gali būti siūloma tobulinti darbuotojų kvalifikaciją, dalyvauti taikinamojo tarpininkavimo (mediacijos) procese, inicijuoti prevencinių, socialinių įgūdžių ugdymo ar kitų programų įgyvendinimą įstaigoje, organizuoti darbuotojams konsultacijas ar teikti profesinio konsultavimo (supervizijų) paslaugas. Siūlyti vertinti įstaigos vadovo kompetencijas šią procedūrą reglamentuojančiais teisės aktais būtų galima tik tada, jei yra surinkta pakankamai įrodymų, kad globos įstaiga atsisako bendradarbiauti, priimti siūlomas pagalbos priemones, nepateikusi tam pagrįstų argumentų ir vadovo veiksmai (neveikimas) yra priešingi nepilnamečių vaikų interesams.

25. Kai vaiko atstovai pagal įstatymą nedalyvauja ar vengia dalyvauti vykdant jiems paskirtas KTP, nevykdo arba netinkamai vykdo savo pareigas vaikui, vaiko teisių apsaugą savivaldybėje užtikrinanti institucija sprendžia klausimą dėl įstatymuose numatytos atsakomybės ir (ar) kitų vaiko teisių ir teisėtų interesų apsaugai užtikrinti būtinų priemonių taikymo.

**V SKYRIUS**

**PRIEMONIŲ KOORDINAVIMAS, VYKDYMO ORGANIZAVIMAS IR PRIEŽIŪRA**

26. Priemonių koordinavimą vykdo Atvejo vadybininkas, kuris bendradarbiauja su Teikėjais ir TBK.

27. Priemones skiria, pakeičia, pratęsia ir panaikina Savivaldybės meras.

28. Priemonių Teikėjai dalyvauja Atvejo vadybininko organizuojamuose pasitarimuose, Plano rengime, atsiskaito už Priemonių vykdymo eigą ir poveikį (pagal Aprašo 5 ir 6 priedus).

29. Plano įgyvendinimą prižiūri Atvejo vadybininkas, kuris:

29.1. bendradarbiaudamas su TBK inicijuoja Plano rengimą, esant poreikiui, keičia, atnaujina, koordinuoja, stebi ir kontroliuoja Plano įgyvendinimo eigą, vertina jame numatytų Priemonių veiksmingumą, derina jį įgyvendinant dalyvaujančių Atsakingų asmenų tarpusavio veiksmus;

29.2. aptaria Plano vykdymo rezultatus su vaiku, vaiko atstovais pagal įstatymą ir Atsakingais asmenimis, juos konsultuoja, teikia jiems rekomendacijas, inicijuoja pasitarimus dėl Priemonių veiksmingumo didinimo;

29.3. informuoja TBK, kai vaikui ir (ar) vaiko atstovams pagal įstatymą paskirtų Priemonių vykdymas yra neveiksmingas;

29.4. atsiskaito TBK už Plano įgyvendinimą, jo vykdymo eigą ir rezultatus;

29.5. teikia argumentuotus siūlymus TBK dėl MPP pratęsimo ne vėliau kaip prieš 4 savaites iki MPP pabaigos;

29.6. teikia argumentuotus siūlymus TBK dėl MPP pakeitimo ar panaikinimo, Teikėjų keitimo, Plano tobulinimo.

30. Priemonių įgyvendinimo priežiūra vykdoma, siekiant padėti Teikėjams veiksmingai atlikti savo darbą, aptarti ir spręsti bendras problemas, derinti veiksmus, formuoti gerąją praktiką, vadovaujantis pasiteisinusiais sprendimų priėmimo ir veikimo modeliais.

31. Atsižvelgiama, kad Planas:

31.1. atitiktų vaiko amžių, brandą, psichikos ir fizines savybes, sveikatą, ugdymosi poreikius, turimus socialinius įgūdžius;

31.2. apimtų vaikui ir vaiko atstovams pagal įstatymą skirtas Priemones;

31.3. numatytomis intervencijos priemonėmis spręstų identifikuotas problemas, mažintų su jomis susijusius rizikos veiksnius ir didintų apsauginių veiksnių įtaką;

31.4. tikslai būtų realiai pasiekiami, įgyvendinami ir išmatuojami.

32. Teikėjai, Atsakingi asmenys dalyvauja rengiant Planą ir užtikrina tinkamą jo įgyvendinimą, fiksuojant su Priemonių vykdymu susijusius veiksmus, vaiko elgesio pokyčius.

33. Pasibaigus Priemonių vykdymo terminui, Atsakingas asmuo kartu su Atvejo vadybininku, vaiku, vaiko atstovais pagal įstatymą aptaria Priemonių vykdymo eigą ir rezultatus, vaiko elgesio pokyčius, išklauso vaiko nuomonę dėl Priemonių vykdymo veiksmingumo.

34. Vykdydamas Įstatymo 19 straipsnio 2 dalies 5 punkte numatytą pareigą, Teikėjas ar Atsakingas asmuo, atsiskaitydamas raštu Atvejo vadybininkui už Priemonių vykdymą, nurodo veiklos pobūdį ir darbo metodus, formas, dažnumą,vaiko elgesio pokyčius, identifikuotas vaiko stipriąsias puses ir galimus sunkumus, vaiko atstovų pagal įstatymą pareigų vykdymą, jiems teiktos pagalbos įvertinimą. Ataskaitos forma pateikiama Aprašo 5 priede.

35. Jeigu vaiko atstovai pagal įstatymą nedalyvauja vykdant KTP, nevykdo arba netinkamai vykdo savo pareigas vaikui, Atsakingas asmuo apie tai raštu informuoja valstybinę vaiko teisių apsaugos instituciją ir Atvejo vadybininką.

36. Priemonių vykdymo metu vaikui užtikrinamos saugios ir sveikos sąlygos, atitinkančios teisės aktuose nustatytus reikalavimus.

**VI SKYRIUS**

**BAIGIAMOSIOS NUOSTATOS**

37. Savivaldybėje vaiko minimalios ir vidutinės priežiūros priemonių ar auklėjamojo poveikio priemonės įgyvendinamas organizuojamas, koordinuojamas ir kontroliuojamas vadovaujantis šiuo Tvarkos aprašu.

38.  Visi dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu, yra konfidencialūs ir naudojami tiek, kiek būtina vaiko teisėms ir teisėtiems interesams apsaugoti bei Teikėjams pavestoms funkcijoms atlikti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaiko minimalios ir vidutinės priežiūros

priemonių, auklėjamojo poveikio priemonės įgyvendinimo Kauno rajono savivaldybėje organizavimo, koordinavimo ir kontrolės tvarkos aprašo

1 priedas

**INFORMACIJA APIE VAIKĄ,**

**SVARSTANT MINIMALIOS AR VIDUTINĖS PRIEŽIŪROS PRIEMONIŲ SKYRIMĄ**

|  |  |
| --- | --- |
| **Informaciją teikiančios įstaigos dokumentai** | **Informacijos turinys** |
| **1. Bendrojo ugdymo mokyklos ar profesinio mokymo įstaigos pateikta vaiko charakteristika ir ją pagrindžiantys dokumentai** (protokolų, išrašų, įsakymų, skundų, pranešimų, pažymų, lankymosi vaiko namuose aktų, vaiko pasiaiškinimų ir / ar pasižadėjimų kopijos) | Data, kada pradėjo mokytis įstaigoje |
| Klasė, kurioje vaikas mokosi |
| Kalba, kuria vaikas mokosi |
| Ugdymo programa |
| Pamokų lankymas |
| Vaiko dalyvavimas neformaliajame vaikų švietime |
| Vaiko santykiai su klasės draugais, mokytojais, kitais mokyklos darbuotojais |
| Vaiko elgesio apibūdinimas (elgesys probleminėse situacijose, pasireiškimo dažnumas, vaiko netinkamo elgesio priežastys) |
| Mokyklos vaiko gerovės komisijos veikla, sprendžiant vaiko elgesio problemas |
| Teikta švietimo (socialinė pedagoginė, psichologinė, specialioji, specialioji pedagoginė ) pagalba vaikui, vaiko atstovams pagal įstatymą bei jos įvertinimas (veiklos, vaiko ir vaiko atstovų pagal įstatymą dalyvavimas, vaiko elgesio pokyčiai) |
| Įstaigos bendradarbiavimas su kitomis savivaldybės įstaigomis pagalbos vaikui teikimo klausimais |
| Kita svarbi informacija |
| **2. Švietimo pagalbos įstaigos dokumentai** (pažyma dėl specialiųjų ugdymosi poreikių pirminio / pakartotinio įvertinimo; pažyma dėl specialiojo ugdymo ir (ar) švietimo pagalbos skyrimo) | Vaiko specialiųjų ugdymosi poreikių įvertinimas (jei yra) |
| Vaiko asmenybės problemų įvertinimas (jei yra) |
| Teiktos rekomendacijos dėl vaiko ugdymo(si) formų, būdų, metodų ir švietimo pagalbos teikimo (jei yra) |
| Teikta švietimo (socialinė pedagoginė, psichologinė, specialioji, specialioji pedagoginė) pagalba vaikui, vaiko atstovams pagal įstatymą bei jos įvertinimas (jei yra) |
| Kita svarbi informacija |
| **3. Sveikatos priežiūros įstaigos dokumentai** (vaiko sveikatos pažymėjimas, medicinos dokumentų išrašas, kiti sveikatos priežiūros dokumentai) | Bendras vaiko sveikatos būklės įvertinimas |
| Vaiko psichikos sveikatos būklės įvertinimas ir rekomendacijos |
| Kita svarbi informacija |

|  |  |
| --- | --- |
| **4. Valstybinės vaiko teisių apsaugos institucijos**  **dokumentai** (pažymų, vaiko buities ir gyvenimo sąlygų patikrinimo aktų, globojamo (rūpinamo) vaiko aplankymo aktų, vaiko laikinosios globos (rūpybos) plano, vaiko laikinosios arba nuolatinės globos (rūpybos) peržiūros aktų kopijos, įsakymo ar teismo nutarties kopija dėl vaiko globėjo (rūpintojo) paskyrimo ir vaiko globos (rūpybos) vietos nustatymo, vaiko nuomonės pateikimas) | Turima informacija apie vaiko atstovus pagal įstatymą |
| Informacija apie vaiko atstovams pagal įstatymą taikomą atvejo vadybą (jei yra taikoma) |
| Informacija apie socialinės ar sveikatos priežiūros paslaugų, kitos pagalbos vaikui ir vaiko atstovams pagal įstatymą teikimą, jų teikimo įvertinimas (jei yra) |
| Informacija apie administracinių priemonių taikymą vaiko atstovams pagal įstatymą už tėvų valdžios nepanaudojimą ar panaudojimą priešingai vaiko interesams (globėjo pareigų nevykdymą ar vykdymą priešingai vaiko interesams), kitus vaiko teisių pažeidimus (jei yra) |
| Vaiko nuomonė (jei vaikas nedalyvauja savivaldybės administracijos vaiko gerovės komisijos posėdyje) |
| Išvada dėl MPP ar VPP skyrimo (jei yra) |
| Kita svarbi informacija |
| **5. Socialinės įstaigos pranešimas ir jį pagrindžiantys dokumentai (jei yra)** | Gyvenamoji vieta |
| Turima informacija apie vaiką ir vaiko atstovus pagal įstatymą |
| Teiktos socialinės ar kitos paslaugos vaikui ir vaiko atstovams pagal įstatymą ir jų teikimo įvertinimas (jei yra) |
| Individualus darbas su vaiku, vaiko atstovais pagal įstatymą ir jo įvertinimas (jei yra) |
| Kita svarbi informacija |
| **6. Policijos komisariato pranešimas ir jį pagrindžiantys dokumentai (jei yra)** | Vaiko padarytas nusikaltimas ar baudžiamasis nusižengimas (jei yra) |
| Vaiko padarytas administracinis nusižengimas (jei yra) |
| Informacija apie pradėtus ikiteisminius tyrimus ir pareikštus įtarimus vaiko atžvilgiu (jei yra) |
| Informacija apie vaiko atstovams pagal įstatymą taikytas administracinio poveikio priemones pagal Administracinių nusižengimų kodekso 73 ir 74 str. (jei yra) |
| Individualus darbas su vaiku, vaiko atstovais pagal įstatymą ir jo įvertinimas (jei yra) |
| Kita svarbi informacija |
| **7. Probacijos tarnybos informacinis pranešimas** | Informacija apie vaiko įtraukimą į probacijos tarnybų registrus (jei yra) |
| Vaikui skirtos APP pagal Baudžiamojo kodekso 82 str. ir jų skyrimo pagrindai (jei yra) |
| Individualus darbas su vaiku ir vaiko atstovais pagal įstatymą, pasiektų rezultatų įvertinimas (jei yra) |
| Kita svarbi informacija |
| **8. Prokuratūros dokumentai** (prokuroro nutarimo atsisakyti pradėti ikiteisminį tyrimą arba nutarimo dėl ikiteisminio tyrimo nutraukimo kopija) | Informacija apie atsisakymą pradėti ikiteisminį tyrimą arba ikiteisminio tyrimo nutraukimą vaiko atžvilgiu (jei yra) |
| **9. Atvejo vadybininko ataskaita (jei yra)** | Informacija apie MPP, VPP ir KTP vykdymą, taikytas priemones, teikėjus, jų veiksmingumą ir išvada bei rekomendacijos siūlomiems tolesniems sprendimams |
| **10. Kitos įstaigos** | Kita svarbi informacija apie vaiką dėl MPP ar VPP skyrimo |

––––––––––––––––––––––––––––––––––––––––

Vaiko minimalios ir vidutinės priežiūros

priemonių, auklėjamojo poveikio priemonės

įgyvendinimo Kauno rajono savivaldybėje

organizavimo, koordinavimo ir kontrolės

tvarkos aprašo

2 priedas

**INDIVIDUALUS PRIEMONIŲ VYKDYMO IR PAGALBOS PLANAS**

Plano sudarymo data:

Vaiko vardas, pavardė:

Skirtos vaikui priemonės:

Priemonės vaiko atstovams pagal įstatymą:

Skirtų priemonių terminas (savivaldybės mero įsakymo data ir numeris):

Paskirta koordinuojanti institucija (pavadinimas):

Atvejo vadybininkas[[1]](#footnote-1) (vardas, pavardė; kontaktiniai duomenys: tel. Nr., el. paštas):

Teikėjai, jų kontaktiniai duomenys:

Tikslas:

Uždaviniai:

|  |  |  |  |  |  |  |
| --- | --- | --- | --- | --- | --- | --- |
| Veiklos sritys[[2]](#footnote-2) | Tikslas | Pagalbos priemonė, veiksmas (metodai / formos) | Vykdanti įstaiga, organizacija, institucija | Atsakingas asmuo, teikėjas / vykdytojas | Pagalbos priemonės, veiksmo įgyvendinimo data (dažnumas) | Pasiekti rezultatai[[3]](#footnote-3) |
| Priemonės vaikui |  |  |  |  |  |  |
|  |  |  |  |  |  |
|  |  |  |  |  |  |
| Koordinuotai teikiamos paslaugos (toliau – KTP) |  |  |  |  |  |  |
|  |  |  |  |  |  |
|  |  |  |  |  |  |
| Kita pagalba vaiko atstovams pagal įstatymą |  |  |  |  |  |  |
|  |  |  |  |  |  |
|  |  |  |  |  |  |

––––––––––––––––––––––––––––––––––––––––––––––––––––

Vaiko minimalios ir vidutinės priežiūros

priemonių, auklėjamojo poveikio priemonės įgyvendinimo Kauno rajono savivaldybėje organizavimo, koordinavimo ir kontrolės tvarkos aprašo

3 priedas

**VAIKO, KURIAM TAIKOMA MINIMALIOS PRIEŽIŪROS PRIEMONĖ, TEISĖS IR PAREIGOS**

Lietuvos Respublikos vaiko minimalios ir vidutinės priežiūros įstatymo 17 straipsnis *(Vaiko, kuriam taikomos minimalios priežiūros priemonės, teisės ir pareigos*)

**1.** **Vaikas, kuriam taikomos minimalios priežiūros priemonės, turi visas Lietuvos Respublikos įstatymuose, Lietuvos Respublikos tarptautinėse sutartyse, Europos Sąjungos teisės aktuose ir kituose teisės aktuose nustatytas teises, tarp jų:**

1) teisę įgyti priešmokyklinį, pradinį, pagrindinį, vidurinį išsilavinimą ir (ar) kvalifikaciją;

2) teisę ugdytis sveikoje ir psichologiškai, dvasiškai ir fiziškai saugioje, savitarpio pagarba grįstoje aplinkoje;

3) teisę gauti kvalifikuotą švietimo pagalbą, socialines, sveikatos priežiūros ir kitas paslaugas;

4) teisę kreiptis su prašymais ar skundais į savivaldybės merą, atvejo vadybininką, tarpinstitucinio bendradarbiavimo koordinatorių, vaiko teisių apsaugos kontrolieriaus, valstybinęvaiko teisių apsaugos, teisėsaugos ir kitas institucijas, įstaigas ar organizacijas;

5) teisę įstatymų nustatyta tvarka ginti savo teises ir teisėtus interesus.

**2.** **Vaikas, kuriam taikomos minimalios priežiūros priemonės, privalo:**

1) vykdyti jam paskirtasvaiko minimalios priežiūros priemones;

2) dalyvauti rengiant individualų vaiko minimalios priežiūros vykdymo planą, jį vykdyti, dalyvautiaptariant jo įgyvendinimo rezultatus;

3) gerbti savo atstovus pagal įstatymą, kitus šeimos narius;

4) gerbti mokytojus, minimalią priežiūrą vykdantį asmenį, kitus suaugusiuosius ir vaikus, nepažeisti jų teisių ir teisėtų interesų;

5) laikytis visuomenėje priimtų elgesio normų;

6) gerbti ir tausoti kultūros ir istorijos vertybes, gamtą, valstybės, savivaldybių ir privačią nuosavybę;

7) įstatymų nustatytais atvejais atsakyti už savo veiksmus arba atlyginti savo nusikalstamais veiksmais padarytą žalą, įskaitant ir bendruomenei naudingos veiklos atlikimą.

SUSIPAŽINAU:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

–––––––––––––––––––––––––––––––––––––––––––––

Vaiko minimalios ir vidutinės priežiūros

priemonių, auklėjamojo poveikio priemonės įgyvendinimo Kauno rajono savivaldybėje organizavimo, koordinavimo ir kontrolės tvarkos aprašo

4 priedas

**VAIKO, KURIAM TAIKOMA MINIMALIOS PRIEŽIŪROS PRIEMONĖ, ATSTOVŲ PAGAL ĮSTATYMĄ TEISĖS, PAREIGOS IR ATSAKOMYBĖ**

Lietuvos Respublikos vaiko minimalios ir vidutinės priežiūros įstatymo 18 straipsnis (*Vaiko, kuriam taikomos minimalios priežiūros priemonės, atstovų pagal įstatymą teisės, pareigos ir atsakomybė*)

**1.** **Vaiko, kuriam taikomos minimalios priežiūros priemonės, atstovai pagal įstatymą turi teisę:**

1) gauti informaciją iš mokyklos, kurioje ugdomas vaikas, apie vaiko ugdymo (ugdymosi) poreikius, pažangą, mokyklos lankymą ir elgesį;

2) gauti informaciją iš atvejo vadybininko apie vaikui paskirtų minimalios priežiūros priemoniųvykdymo eigą;

3) kreiptis su prašymais ar skundais į savivaldybės merą, atvejo vadybininką, tarpinstitucinio bendradarbiavimo koordinatorių, vaiko teisių apsaugos kontrolieriaus, valstybinę vaiko teisių apsaugos, teisėsaugos ir kitas institucijas, įstaigas ar organizacijas;

4) sprendžiant su vaiku susijusias problemas, gauti švietimo pagalbą, socialines, sveikatos priežiūros ir kitas paslaugas;

5) kitas įstatymų ir kitų teisės aktų nustatytas teises.

**2.** **Vaiko, kuriam taikomos minimalios priežiūros priemonės, atstovai pagal įstatymą privalo:**

1) dalyvauti rengiant ir įgyvendinant individualų vaiko minimalios priežiūros priemonės vykdymo planą, aptariant jo įgyvendinimo rezultatus;

2) dalyvauti įgyvendinant vaiko minimalios priežiūros priemonę (priemones);

3) teikti informaciją tarpinstitucinio bendradarbiavimo koordinatoriui,vaiko minimalios priežiūros priemones vykdantiems asmenims, atvejo vadybininkuiapie vaikui paskirtųminimalios priežiūros priemoniųvykdymą ir kitą informaciją, būtiną vaiko minimalios priežiūros priemoniųveiksmingam vykdymui užtikrinti;

4) dalyvauti teikiant koordinuotai teikiamas paslaugas, vykdyti savivaldybės mero skirtas kitas pagalbos priemones, numatytas šio įstatymo 9 straipsnyje;

5) užtikrinti, kad vaikas lankytų mokyklą, ir sudaryti tinkamas sąlygas, kad vaikas vykdytų jam paskirtasminimalios priežiūros priemones;

6) stebėti ir pozityviai keisti vaiko elgesį;

7) vykdyti atvejo vadybininko pateiktas rekomendacijas;

8) bendradarbiauti su tarpinstitucinio bendradarbiavimo koordinatoriumi, atvejo vadybininku, kitais asmenimis, teikiančiais kvalifikuotą pagalbą sprendžiant vaiko ugdymosi, elgesio pokyčių ir kitus su vaiko teisių ir teisėtų interesų užtikrinimu susijusius klausimus;

9) vykdyti kitas įstatymų ir kitų teisės aktų nustatytas pareigas.

3. Už įstatymuose ir kituose teisės aktuose nustatytų pareigų nevykdymą ar netinkamą vykdymą vaiko atstovai pagal įstatymą atsako teisės aktų nustatyta tvarka.

SUSIPAŽINAU:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

––––––––––––––––––––––––––––––––––––––––––––––

Vaiko minimalios ir vidutinės priežiūros

priemonių, auklėjamojo poveikio priemonės įgyvendinimo Kauno rajono savivaldybėje organizavimo, koordinavimo ir kontrolės tvarkos aprašo

5 priedas

**(Minimalios priežiūros priemonę vykdančio atsakingo asmens ataskaitos forma)**

**minimalios priežiūros priemonę VYKDANČIO ATSAKINGO ASMENS ataskaitA**

**1. Duomenys apie vaiką**

Vardas ir pavardė:

Vaiko atstovai pagal įstatymą, kontaktai:

Skirta priemonė:

Skirtos priemonės terminas, vykdymo kartas:

Savivaldybės mero potvarkio data ir numeris:

Ataskaitą pateikusio specialisto kontaktiniai duomenys:

**2. Vaiko minimalios priežiūros priemonės vykdymas**

Minimalios priežiūros priemonę vykdančio asmens pavadinimas (*institucija ir vykdančio atsakingo asmens vardas, pavardė, pareigos):*

Veiklos pobūdis *(individualus darbas, grupinis darbas, metodai, dažnumas)*:

Vaiko elgesio pokyčiai *(įvertinti)*:

Vaiko atstovų pagal įstatymą dalyvavimas vykdant vaiko minimalios priežiūros priemonę, jiems teiktos rekomendacijos, konsultacijos, kita pagalba *(įvertinti):*

Vaiko atstovų pagal įstatymą pareigų vykdymas:

**3. Išvados ir rekomendacijos**

Vaiko stipriosios pusės *(gebėjimai, interesai)*:

Galimi sunkumai:

Siūlymai dėl švietimo ar kitos pagalbos vaikui teikimo:

*Minimalios priežiūros priemonę vykdančio atsakingo asmens parašas:*

––––––––––––––––––––––––––––––––––––––––––––

Vaiko minimalios ir vidutinės priežiūros

priemonių, auklėjamojo poveikio priemonės įgyvendinimo Kauno rajono savivaldybėje organizavimo, koordinavimo ir kontrolės tvarkos aprašo

6 priedas

**(Koordinuotai teikiamų paslaugų ir kitos pagalbos vykdančio atsakingo asmens ataskaitos forma)**

**Koordinuotai teikiamų paslaugų IR KITOS PAGALBOS VYKDANČIO ATSAKINGO ASMENS ataskaitA**

**1. Duomenys apie vaiką**

Vardas ir pavardė:

Vaiko atstovai pagal įstatymą, kontaktai:

Skirta koordinuotai teikiama paslauga:

Skirtos koordinuotai teikiamos paslaugos terminas:

Savivaldybės mero potvarkio data ir numeris:

Ataskaitą pateikusio specialisto kontaktiniai duomenys:

**2. Koordinuotai teikiamos paslaugos ir kitos pagalbos vaikui ir vaiko atstovams pagal įstatymą vykdymas:**

Koordinuotai teikiamos paslaugos vykdančio asmens pavadinimas (*institucija ir vykdančio atsakingo asmens vardas, pavardė, pareigos):*

Veiklos pobūdis *(individualus darbas, grupinis darbas, metodai, dažnumas)*:

Vaiko atstovų pagal įstatymą pokyčiai *(įvertinti)*:

**3. Išvados ir rekomendacijos**

Vaiko atstovų pagal įstatymą stipriosios pusės *(gebėjimai, interesai)*:

Galimi sunkumai:

Siūlymai dėl pagalbos teikimo:

*Koordinuotai teikiamos paslaugos ir kitos pagalbos* *vykdančio atsakingo asmens parašas:*

–––––––––––––––––––––––––––––––––––––––––––

1. Kai vaikui skiriama vidutinė priežiūros priemonė (toliau – VPP), teikiami duomenys apie atvejo vadybininką vaikų socializacijos centre ir vaiko gyvenamosios vietos savivaldybės mero paskirtą atvejo vadybininką. [↑](#footnote-ref-1)
2. Kai vaikui skiriama VPP, formą rekomenduojama pirmiausiai užpildyti atvejo vadybininkui vaikų socializacijos centre, o KTP dalį pildo savivaldybės mero paskirtas atvejo vadybininkas. [↑](#footnote-ref-2)
3. Apibendrinta informacija iš Vaiko minimalios ir vidutinės priežiūros priemonių ar auklėjamojo poveikio priemonės įgyvendinimo savivaldybėje organizavimo, koordinavimo ir kontrolės rekomendacijų 3 priedo. [↑](#footnote-ref-3)